钦定古今图书集成/明伦汇编/官常典/第744卷 > 石电 包文达
## 钦定古今图书集成/明伦汇编/官常典/第744卷 > 石电 包文达

按《常熟县志》：“电，蒙古人。崇祯八年，流贼躏中都，围桐
城。电与壮士陈英从指挥包文达往援。二月十二日，
追贼于宿松，我师轻进，陷贼伏中，文达死之。英、电分
左右翼搏战杀贼无算。英踬被擒，电大呼往救，贼围
之数重，电力尽，舍弓矢手枪，复杀数人。贼群斫之，头
既断，犹僵立为击刺状，良久乃仆。桐城人招其魂祀”
之。《余忠宣庙》。